**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 06.09.2019, ora 08.00 –07.09.2019, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 07.09.2019, ora 7.00**

**RÂURI**

**Debitele au fost, în general, staţionare,** exceptând cursurile inferioare ale Buzăului și Trotușului, unde au fost în scădere și cursul superior al Prutului, unde au fost în creștere, prin propagare.

Debitele se situează, în general, la valori cuprinse între 30-90% din mediile multianuale lunare, mai mari (peste 100%) în bazinul superior al Ialomiţei și mai mici pe unele râuri din bazinele hidrografice: Tur, Lăpuș, Bârzava, Moraviţa, Bârlad, Tazlău, Jijia, pe cursul superior al Crasnei, pe unii afluenți ai Someșului (Ilișua, Lonea, Fizeș), Crișului Negru (Valea Roșie, Holod, Teuz), Mureșului (Iara, Vișa), Oltului superior și mijlociu (Râul Negru, Covasna, Ghimbăşel, Homorod, Breaza, Hârtibaciu) și Argeşului superior (Arefu, Vâlsan, R. Doamnei.

Nivelurile pe râuri la stațiile hidrometrice se situează sub **COTELE DE ATENȚIE.**

**Debitele vor fi, în general, staționare**, exceptând cursul superior al Prutului, unde vor fi în scădere.

Sunt posibile creșteri izolate de niveluri și debite pe unele râuri mici din zona montană și din nord-vestul, vestul și centrul țării ca urmare a precipitațiilor, slabe cantitativ, prognozate.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

**Debitul la intrarea în ţară** (secţiunea Baziaş) în intervalul 06.09 – 07.09.2019 a fost în scădere, având valoarea de 2500 m3/s, sub media multianuală a lunii septembrie (3800 m3/s).

În aval de Porţile de Fier debitele au fost în scădere pe sectoarele Gruia – Oltenița și Cernavodă – Tulcea și staționare la Călărași.

**Debitul la intrarea în ţară** (secţiunea Baziaş) va fi staţionar (2500 m3/s).

În aval de Porţile de Fier debitele vor fi în creștere la Gruia și în scădere pe sectorul Calafat – Tulcea.

**2.** **Situaţia meteorologică în intervalul 06.09.2019, ora 08.00 –07.09.2019, ora 06.00**

**În ţară,** vremea a continuat să se încălzească. Cerul a fost variabil. Vântul a suflat slab și moderat, pe arii restrânse cu unele intensificări în Banat, Dobrogea și pe crestele montane. Temperaturile maxime s-au încadrat între 23 de grade la Sulina și 32 de grade la Calafat și Moldova Nouă. La ora 06.00, se înregistrau valori termice cuprinse între 3 grade la Întorsura Buzăului și 23 de grade la Moldova Nouă. În orele dimineții în depresiunile din estul Transilvaniei izolat a fost ceață.

***Observaţii:******-*** *De ieri dimineață, de la ora 06.00, au fost în vigoare 2 atenționări cod galben pentru fenomene meteorologice periculoase imediate, 1 emisă de SRPV Sibiu și 1 emisă de SRPV Timișoara.*

**La Bucureşti,** vremea s-a încălzit ușor față de ziua precedentă. Cerul a fost variabil, mai mult senin dimineața și noaptea. Vântul a suflat slab și moderat. Temperatura maximă a fost de 28 de grade la Afumați și Băneasa și de 30 de grade la Filaret. La ora 06.00, se înregistrau 11 grade la Băneasa și 15 grade la Afumați și la Filaret.

**3. Prognoza meteorologică în intervalul 07.09.2019, ora 08.00 –08.09.2019, ora 08.00**

**În ţară,** vremea va fi caldă, local călduroasă în regiunile vestice și sudice. Cerul va fi variabil, cu înnorări temporare după-amiaza în estul țării, la deal și la munte, unde izolat va ploua slab, iar seara și noaptea și în vest, unde local se vor semnala averse și descărcări electrice. Vântul va sufla slab și moderat, cu intensificări în sud-vest, la munte la altitudini mari, dar și de scurtă durată asociat averselor. Temperaturile maxime se vor încadra între 24 și 31 de grade, iar cele minime vor fi cuprinse, în general, între 10 și 19 grade. Dimineața și noaptea, în depresiuni, vor fi condiții de ceață.

**La Bucureşti,** vremea va fi caldă. Cerul va fi variabil, iar vântul va sufla slab și moderat. Temperatura maximă va fi de 29...30 de grade, iar cea minimă se va situa în jurul valorii de 15 grade.

***II. CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagră**

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate la 05.09.2019, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei**

**GNM CJ Constanţa** informează despre **stingerea unui incendiu de vegetaţie uscată, pe o suprafaţă de cca 700 mp, în localitatea Medgidia, jud. Constanţa, pe str. Dezrobirii. Incendiul a izbucnit la ora 15.48 şi a fost stins la ora 16.43, 06.09.19** de pompierii ISU Dobrogea, cu o autospecială.

**Garda Forestieră Rm. Vâlcea,** informează despre **izbucnirea unui incendiu de litieră, în desfăşurare, care a afectat 0,3 ha, în com. Vânători, jud. Mehedinţi, din cadrul RNP-Directia Silvică Mehedinţi, Ocolul Silvic Vânju Mare, zona de câmpie,** din cauze necunoscute, produs la ora 21:15, la 05.09.19, prima intervenţie la ora 21:30, prin intervenţia a 2 personal silvic, 10 cetăţeni, cu mijloace de intervenţie specifice, mături de nuiele.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 05.09.2019 - 06.09.2019 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA DE COMUNICARE ȘI RESURSE UMANE**